open-index/open-wikipedia-markdown huggingface dataset:
Bendix Ebbell (lege)

**Bendix Ebbell** (født 12. april 1865 i Vestre Aker, død 9. juni 1941 i Stavanger) var en norsk lege og teolog.

## Biografi
Bendix Ebbell var sønn av kongelig fullmektig Johan Peter Ebbell (1828 – 1895) og Petronelle Marie Hansen (1826 – 1917). Han ble student i 1863, cand.theol. i 1888 og cand.med. 1892. I 1894 ble han gift med Anna Margrethe Dahle, datter av madagaskarmisjonær og senere generalsekretær Lars Dahle i Det norske misjonsselskap. Fra 1893 til 1912 var han misjonslege på Madagaskar, deretter kom han hjem og ble distriktslege i Sandnes, så distriktslege i Hetland fra 1918 til 1935. Fra 1917 til han ble pensjonist i 1935 var han også fylkeslege i Rogaland. Han var medlem av kontrollkommisjonen for Dale asyl fra 1913 og medlem av hovedstyret for Det norske misjonsselskap fra 1924 til 1936. Fra 1937 var han medlem av Vitenskapsakademiet i Oslo. 
*Fylkeslege Ebbells gate* i Bekkefaret i Hillevåg bydel i Stavanger er oppkalt etter ham.
## Bibliografi
Ebbell skrev flere medisinske avhandlinger, blant annet om beri-beri, rakitt, struma og kretinisme. Han bidro også til studier av gammelegyptisk medisin og gav ut oversettelse fra originalspråket av Papyrus Ebers til engelsk.

Ebbell skrev også hørespillet *Stjerneguttene* (1931), som fortalte om bakgrunen for feiringen av helligtrekongersdag.

## Referanser


## Kilder
* Hvem er Hvem 1938 side 130
* Hartenstein, Tillman: *Det usynlige teatret: Radioteatrets historie 1926-2001*, Oslo 2001, s. 41.
Saudehornet rett opp

**Saudehornet rett opp** er et motbakkeløp i Sunnmørsalpene som arrangeres av Ørsta IL sammen Ørsta Røde Kors, Ørsta Småbåtlag og Ørsta Reiselivslag.

*Saudehornet rett opp* arrangeres som en del av Naturfestivalen på Sunnmøre, og har fått *frå tareblad til tinderad* som slagord. Løpet ble første gang arrangert i 2003, og i 2006 hadde løpet status som Norgesmesterskap i motbakkeløp.

Løypa starter i Ørsta Småbåthavn og har målgang på toppen av Saudehornet på 1303 meter over havet. Løypa er 5,7&nbsp;km lang og starter på asfaltert vei før den går over på grusvei og senere fjellsti.

## Vinnere

## Eksterne lenker
* 
* Hjemmeside for Naturfestivalen
Eggenipa Opp

**Eggenipa Opp** er et motbakkeløp i Sogn og Fjordane som arrangeres av Breimsbygda IL. Løpet ble første gang arrangert i 2005.

Løypa starter på Egge på 258 meters høyde ved den såkalte *Eggesiloen* hvor Eggenipa er malt på siloen. Målgang er på toppen av Eggenipa på 1338 meter. Løypa er 4,65 km lang og i første del av løpet går den gjennom lettere terreng i skog med en del myrer, før den senere går over i bratt og ulendt fjellterreng som noen steder er sikret med tau og kjetting.

Løyperekordene har Jon Tvedt med 47,26 minutt fra 2008 og May Britt Buer med 56,54 fra 2011.

## Vinnere

## Eksterne lenker
* 

* Blodsmak sportsklubbs rapport fra 2012
Blåhø Opp

**Blåhø Opp** er et motbakkeløp i Vågå i Innlandet som arrangeres av Sjårdalen idrettslag. Løpet ble første gang arrangert i 2008.

Løypa starter i Vågåmo sentrum på 378 meters høyde og har målgang på toppen av Blåhø på 1618 meter. Løypa er 15&nbsp;km lang og følger grusveien helt til toppen. Ved siden av motbakkeløpet på 15&nbsp;km arrangeres det også sykkelløp i samme trasé, samt motbakkeløp over en kortere distanse på 9&nbsp;km.

## Vinnere 15 km motbakkeløp

## Eksterne lenker
*
Montélimar

**Montélimar** er en kommune i departementet Drôme i regionen Auvergne-Rhône-Alpes sørøst i Frankrike.

## Befolkningsutvikling
***Antall innbyggere i kommunen Montélimar***

## Referanser


## Eksterne lenker
* 
* Kommunedata INSEE
21. etappe i Tour de France 2009

**21. etappe i [[Tour de France 2009]]** ble kjørt søndag 26. juni 2009. Som vanlig ble det kjørt rolig på denne siste etappen frem til Champs-Élysées. Mark Cavendish tok som forventet sin sjette etappeseier, foran sin opptrekker Mark Renshaw. Thor Hushovd endte på sjetteplass, men det var tilstrekkelig  til at han beholdt den grønne trøya med ti poengs ledelse.

## Sprintpasseringer

### 1. sprint (Haut des Champs-Élysées)
Etter 120 km

### 2. sprint (Haut des Champs-Élysées)
Etter 133 km

## Resultatliste

## Eksterne lenker
* 
* Etappeside på Letour.fr
Svinestranda Opp

**Svinestranda Opp**, tidligere kalt **Svinestrandløpet**, er et motbakkeløp i Sandane i Sogn og Fjordane som arrangeres av Fjellhug/Vereide IL. Løpet ble første gang arrangert i 2005.

Løypa starter på Heradsplassen ved Gloppefjorden i Sandane sentrum og har målgang på toppen av Svinestranda på 1074 meter over havet. Løypa er ca. 8&nbsp;km lang, og følger blant annet en sti som går opp langs vestsiden av Holvikfossen. Deretter kommer en noe lettere trasé forbi stølene, før det igjen må klatres opp til toppen. Fra 2007 ble konkurranseløypen lagt etter denne ruten. Fra 2010 ble løypetraséen lagt om ved Europavei 39.

Det er også en kortere løype som starter på Austrheimsstølen på 378 moh for de yngre deltakerne, og for dem som stiller utenfor konkurransen.

## Vinnere

: De to første årene varierte løypetraséene
: Fra 2010 ble det lagt ny løypetrasé ved Europavei 39, som antas å spare ca. 30 sekunder

## Eksterne lenker
*
Thai League 1

**Thai League 1** (thai:  ไทยลีก 1) er den øverste divisjonen i fotball i Thailand.

## UEFA-ranking (2022)
*UEFA-rangering foran 2023/24-sesongen.*

## Vinnere

* 1996/97 – Bangkok Bank
* 1997 – Royal Thai Air Force
* 1998 – Sinthana
* 1999 – Royal Thai Air Force
* 2000 – BEC Tero Sasana
* 2001/02 – BEC Tero Sasana
* 2002/03 – Krung Thai Bank
* 2003/04 – Krung Thai Bank
* 2004/05 – TTM
* 2006 – Bangkok Universitet
* 2007 – Chonburi
* 2008 – PEA
* 2009 – Muangthong United
* 2010 – Muangthong United
* 2011 – Buriram PEA
* 2012 – Muangthong United
* 2013 – Buriram United
* 2014 – Buriram United
* 2015 – Buriram United
* 2016 – Muangthong United
* 2017 – Buriram United
* 2018 – Buriram United
* 2019 – Chiangrai United
* 2020/21 – 
* 2021/22 – Buriram United
* 2022/23 – Buriram United

## Referanser


## Se også
*Thailands herrelandslag i fotball
Viljam Olsvig

**Patrik Viljam Olsvig** (født 24. mars 1857 i Ålesund, død 1943) var en norsk Holbergforsker.

Viljam Olsvig virket som adjunkt i Bergen inntil 1901. Han gjorde studiet av Ludvig Holberg til sin spesialitet, og la særlig vekt på Holbergs norske avstamning. Med dette utgangspunktet hevdet han synspunkter som avvek fra dansk litteraturhistorisk tradisjon, og fremkalte sterke motsigelser. Francis Bull roser i en anmeldelse Olsvigs flid og begeistring, men kritiserer hans «fikse idéer: had mod alt tysk og alt dansk, beundring for alt engelsk, personlig forfølgelseslyst mot alle oldenborgske konger og «kjøbenhavnske fædrelandshistorikere»».

## Verker
* *Beyer’s Guide to Western Norway* (1887)
* *Engelske ord og vendinger* (1890)
* *Det store Vendepunkt i Holbergs Liv* (1895)
* *Nogle historiske forstudier til Holbergs selvbiografi og til hans livshistorie 1719–26* (1903)
* *Om Ludvig Holbergs saakaldte Selvbiografi* (1904–05)
* *Vore familjenavne* (1910)
* *Ludvig Holbergs unge dage* (1912)
* *Holberg og England* (1913)
* *Ludvig Holberg i Danmark og Tyskland 1708–1714* (1927)

## Referanser


## Kilder
* Einar Skavlan: «Olsvig, Patrik Viljam» i *[[Salmonsens konversationsleksikon]]*, 2. utg., Bind XVIII, s. 478. København: J. H. Schultz, 1924.

## Eksterne lenker
Erling Volden

**Erling Volden** (født 18. april 1949 i Hammerfest, død 26. februar 2018
) var en norsk sanger fra Hammerfest. Han startet tidlig å synge og var barnestjerne i 1960-årene. På grunn av sin lyse og klare stemme ble han kalt «Norges Robertino». Han medvirket i en rekke band i Norge og i Sverige til han startet Volden Band, der han var vokalist.

I 1960-årene spilte Volden inn singleplater for Philips og Nor Artist.

## Referanser

* Volden Band – offisiell hjemmeside
Council of Economic Advisers

**Council of Economic Advisers (CEA)** (Råd for økonomiske rådgivere) er en avdeling av USAs presidents kanselli (executive office) i Det hvite hus, og utgjør presidentens nærmeste økonomiske rådgivere.
CEA forbereder også den årlige *Economic Report of the President*.

Rådet består av en leder og to medlemmer, med en stab bestående av ca. 20 økonomer og tre statistikere. I 2009 er rådet ledet av Christina Romer, med Austan Goolsbee og Cecilia Rouse som rådsmedlemmer.

Rådets tre medlemmer blir nominert av presidenten, og godkjent av senatet.

## Rådsledere og medlemmer
**Rådsledere:**

*Christina Romer 2009&ndash;
*Edward Lazear 2006&ndash;2009
*Ben S. Bernanke 2005&ndash;2006
*Harvey S. Rosen 2005
*N. Gregory Mankiw 2003&ndash;2005
*R. Glenn Hubbard 2001&ndash;2003
*Martin Neil Baily 1999&ndash;2001
*Janet Yellen 1997&ndash;1999
*Joseph E. Stiglitz 1995&ndash;1997 (medlem siden 1993)
*Laura D'Andrea Tyson 1993&ndash;1995
*Michael J. Boskin 1989&ndash;1993
*Beryl W. Sprinkel 1985&ndash;1989 
*Martin Feldstein 1982&ndash;1984 
*Murray L. Weidenbaum 1981&ndash;1982 
*Charles L. Schultze 1977&ndash;1981
*Alan Greenspan 1974&ndash;1977 
*Herbert Stein 1972&ndash;1974 
*Paul W. McCracken 1956&ndash;1959 (medlem 1969&ndash;1971) 
*Arthur M. Okun 1968&ndash;1969 
*Gardner Ackley 1964&ndash;1968 
*Walter W. Heller 1961&ndash;1964
*Raymond J. Saulnier 1956&ndash;1961
*Arthur F. Burns 1953&ndash;1956
*Leon H. Keyserling 1949&ndash;1950 (fungerende rådsleder 1950&ndash;1953)
*Edwin G. Nourse 1946&ndash;1949 

**Andre innflytelsesrike medlemmer:**
*Karl M. Arndt
*John D. Clark 1946&ndash;1953
*Otto Eckstein 1964&ndash;1966
*Hendrik S. Houthakker 1969&ndash;1971
*William D. Nordhaus 1977&ndash;1979
*James Tobin 1961&ndash;1962

## Referanser


## Eksterne lenker
* Council of Economic Advisers hjemmeside (Engelsk)
* Records of the Office of the Council of Economic Advisors, 1953-61, Dwight D. Eisenhower Presidential Library (Engelsk)
* Papers of Arthur F. Burns, Dwight D. Eisenhower Presidential Library  (Engelsk)
* Papers of Raymond J. Saulnier, Dwight D. Eisenhower Presidential Library (Engelsk)
Southern Comfort (drikk)

**Southern Comfort** er en alkoholholdig drikke klassifisert som whisky eller whiskylikør avhengig av hvilken variant av drikken det er snakk om. I Norge selges bare Southern Comfort 70 US proof med 35 % alkoholinnhold. I blant annet USA, Canada og Storbritannia finnes Southern Comfort i ytterligere tre varianter: 100 US proof med 50 % alkoholinnhold, 80 US proof med 40 % alkoholinnhold og 42 US proof med 21 % alkoholinnhold. I tillegg finnes det en variant med 80 US proof med 40 % alkoholinnhold som er en blanding av Southern Comfort og Bourbon. Foruten USA, produseres også brennevinet i Irland.

## Historie
Southern Comfort ble første gang produsert av den irske bartenderen Martin Wilkes Heron (1850 – 1920). Det antas at den ble produsert og solgt hos kjøpmann så tidlig som 1874, i New Orleans i den amerikanske delstaten Louisiana. Men dette er ikke bekreftet til dags dato. 
Heron flyttet så til Memphis, Tennessee der han i 1889 tok patent på produktet sitt og solgte det under slagordet "None Genuine But Mine". I 1904 vant han en gullmedalje for produktet under Louisiana Purchase Exposition, også kalt the Saint Louis World's Fair. 
I en episode av det kanadiske tv-programmet The Thirsty Traveler som het A River Of Whiskey presenterer historikeren Chris Morris den originale oppskriften for Herons Southern Comfort. ”Heron tok den beste bourbonen han kunne finne, deretter la han til noen vaniljestenger, en kvart sitron, en halv kanelstang, fire kryddernelliker, noen kirsebær, og en appelsinbåt eller to. Han lot det så trekke i noen dager før han la til noe søtningsmiddel, som regel honning”. 

Plantasjen som har vært på flaskeetiketten siden 1930 er Woodland Plantation, en sørstatsplantasje fra før den amerikanske borgerkrigen i West Pointe a la Hache, en liten by i Plaquemines Parish, Louisiana.

## I cocktailer
En av de aller tidligste kjente cocktailer er «Scarlett O'Hara», som ble skapt som hyllest til filmen *[[Tatt av vinden (film)|Tatt av vinden]]* fra 1939.

Drinken består av Southern Comfort, tranebær og fersk limefrukt.

## Referanser
Nesjane skole

**Nesjane skole** (Nesjane skule) var en grendaskole beliggende på Hestenesøyra i Gloppen kommune. Skolen ble senere lagt ned og elevene flyttet til Rygg skole.

Skolebygget er siden brukt som grendahus.

## Referanser
Vestre Hyen skole

**Vestre Hyen skole** (Vestre Hyen skule) er en grendaskole etablert i 1911 som *Solheim skole*. Skolen ble etter hver en småskolen første til fjerde trinn beliggende på gården Solheim i Hyen i Gloppen. De eldre barna går på Hyen skole.

Skolen ble i 1998 utvidet, oppusset og tilpasset Reform 97 og seksåringenes inntreden i skolen. Skolen er flere ganger vurdert lagt ned, men et stort lokalt engasjement gjorde at den bestod til 2008. Etter det flyttet alle elevene til Hyen skole.
Maywood (Illinois)

**Maywood** er en by i det nordøstre Illinois, USA. Den er også en forstad omkring 16,09 km vest for Chicago. Etter folketellingen i år 2000, hadde Maywood et totalt innbygertall på 26 987.

## Historie

Maywood ble etablert i 1869.

## Kjente personer fra Maywood

### Billedkunstnere og arkitekter

* Walter Burley Griffin

### Sport

* Jim Brewer
* Shannon Brown

### Kultur og vitenskap

* Eugene Cernan

### Skuespillere

* Dennis Franz

### Musikere

* John Prine

### Andre

* Fred Hampton

## Referanser


## Eksterne lenker
*
Mardal skole

**Mardal skole** (Mardal skule) var en grendaskole for første til fjerde trinn beliggende på gården Mardal i Bukta, sør for Sandane i Gloppen kommune. Skolen er etter nedleggelsen blir forsamlingshus for grenda Mardal under navnet Mardal Krets (Mardal Krins).

Skolen ble etablert på slutten av 1800-tallet. I 1924 ble det bygget en ny skole på Mardal. Skolekretsen var i 1906 en av de første som innførte nynorsk som hovedmål i skolen. Skolen hadde på 1980-tallet seks trinn, men ble da redusert til grendaskole for de fire første trinnene, mens de eldre barna flyttet til Sandane skole. Noen år senere ble skolen nedlagt og også de minste ble flyttet til Sandane skole.

I 2013 ble Mardal Krins opprettet som forsamlingshus og grendastue.

## Referanser
Rygg skole (Gloppen)

**Rygg skole** (Rygg skule) var en 1-7-skole (barneskole) på Rygg i Gloppen kommune. Skolen ble avviklet i 2009, og elevene flyttet til Sandane skole.
Váddásgáisá

**Váddásgáisá** er et fjell i Porsanger kommune i Finnmark. Fjellets høyeste punkt er  meter over havet og fjellet er det 25. høyeste fjellet i Finnmark av fjellene med en primærfaktor på minst 50 meter.

## Se også
* Fjell i Finnmark

## Referanser
Home on the Range

**«Home on the Range»** er Kansas' delstatssang. Dr. Brewster M. Higley skrev opprinnelig ordene i et dikt kalt «My Western Home» i begynnelsen av 1870-årene i Smith County, Kansas. Diktet ble først publisert i desember 1873-nummeret av Smith County Pioneer under tittelen «Oh, Give Me a Home Where the Buffalo Roam». Melodien ble komponert av en venn av Higley med navn David H. Kelley. Higleys opprinnelige ord er lik de som blir anvendt i dag, men er ikke identiske. Sangen ble tatt i bruk av bosetterne, cowboyer og andre og spredte seg rundt i USA i forskjellige former. I begynnelsen av 1900-tallet ble den arrangert av komponisten David Guion (1892&ndash;1981) fra Texas. Han blir ofte kreditert som komponist. Den ble offisielt tatt i bruk som Kansas' delstatssang 30. januar 1947 og brukes vanligvis som uoffisiell sang for den amerikanske vesten. 

«Home on the Range» blir ofte fremført i programmer og konserter med patriotisk amerikansk musikk og blir jevnlig brukt i skuespill og filmer. 

Disse innbefatter westernfilmen *[[Colorado Serenade]]* fra 1946 (sunget av skuespilleren Roscoe Ates), *[[Bygg og bli gær'n]]* (*Mr. Blandings Builds his Dream House*) fra 1948 (sunget av både Myrna Loy og Cary Grant), Off Broadway-musikalen *You're a good Man, Charlie Brown* (sunget av rollebesetningen under et glee club-øvingsnummer), *Where the Buffalos Roam* fra 1980 (sunget av Neil Young under rulleteksten i begynnelsen) og Looney Cartoon-korttegnefilmen *Claws for Alarm* fra 1954 (sunget av Pelle Pigg). 

Sloganen «Home on the Range» har stått på registreringsskiltene på biler fra Kansas siden 2005.

## Norske versjoner
Jette Grevil og G. Haaland er blant de som har skrevet en norsk tekst til sangen. Grevils versjon bærer tittelen «Min barndoms egn». Haalands versjon heter «Hjem». Det finnes også en kristen norsk versjon med tittelen «O vis meg et sted». Tekstforfatter er ikke oppgitt.

### Innspillinger

## Referanser

*Smith Center, Kansas history
*NPR – Home on the Range, Present at the Creation
*Kansas History Online
*Kansas Sights: "Home on the Range"
*Brewster Higley Ohio Historical Marker
Diskografi

**Diskografi** er en systematisk, ofte kronologisk sammenstilling av plateinnspillinger (og av og til andre typer av fonogrammer, for eksempel fonografsylindre). En diskografi kan eksempelvis omfatte innspillinger av en bestemt artist, innen en bestemt musikalsk sjanger, et bestemt plateselskap eller en bestemt platetype (for eksempel 78-plater). En meget ambisiøs variant er såkalte «nasjonaldiskografier» som omfatter samtlige plateinnspillinger fra et helt land.

Diskografi som sjanger begynte å utvikle seg i 1930-årene innen den tidlige jazzforskningen.

## Eksterne lenker
*
Lier Idrettslag

**Lier Idrettslag** (stiftet 4.februar 1931 som *Lierskogen Ski- og Ballklubb*) er et idrettslag fra Lier utenfor Drammen.

## Historikk
Idrettslaget ble opprinnelig stiftet som *Lierskogen Ski- og Ballklubb* i 1931, med  som første formann. I 1955 slo klubben seg sammen med *[[Tranby Idrettsforening]]*, og fikk dagens navn, *Lier Idrettslag*. Nåværende daglig leder i idrettslaget er Ole Jørgen Flått.

## Eksterne lenker
* 
*
Galterud Idrettsforening

**Galterud Idrettsforening** (stiftet i 1928) er en norsk idrettsforening som ligger i Galterud i Sør-Odal kommune i Innlandet. Klubben slo seg sammen med Galterud Arbeideridrettslag ved idrettsforliket i 1945.

## Fotball
Galterud IF spiller sine hjemmekamper på Furumoen, og klubbens damelag spiller i 4. divisjon i Indre Østland Fotballkrets.
Siden 2016 har Galterud Idrettsforening hatt damelag, og det er 33 år siden sist det var damelag i klubben.

## Ski
Galterud har også aktiviteter innen skisport, og har eget klubbhus på Furumoen. Lysløype som ligger i Paulsrudvegen.
I tillegg kjøres det løyper på Heiberg.
Galterud Idrettsforening har også skihytte, som ligger i Nedre Josefbergsætra. Den er åpen søndager mellom 11 og 14 i skisesongen.
Galterud Idrettsforening har hver vinter siden 1982 arrangert en klubbkarusell. Kun tre ganger har det ikke blitt arrangert på grunn av snømangel (1989, 2005, 2017)

## Referanser


## Eksterne lenker
*
Osdalen (Hordaland)

**Osdalen** er en liten dal i mellom Bergen og Bjørnafjorden i Vestland. Den strekker seg fra Vallaheiene ved Birkelandsfjellet i nord til Osøyro i sør. Oselva og  strekker seg gjennom dalen. 

Dalen er ganske smal enkelte plasser, men andre steder er den så bred at man ikke skulle trodd det var en dal. Den domineres av skog, sletter og åser, med enkelte jordbruksområder innimellom. Denne dalen er den enkleste muligheten for å komme seg mellom Bergen og Os hvis en ikke skal krysse noen fjell. Derfor var dette en viktig dal i eldre tider da bøndene i Os skulle til Bergen. Midt i Osdalen ligger tettstedet Søfteland.

Dalen har en rekke kulturminner, bl.a. Torve bru fra 1812,  et veianlegg fra jernalder  og en rekke krigshistoriske minner.  

## Referanser
Kirkjubøur bispedømme

**Kirkjubøur bispedømme** var et katolsk bispedømme som omfattet Færøyene. Færøyene ble kristnet rundt år 1000 og lå først under Bjørgvin bispedømme. Bispestolen i Kirkjubøur ble kanskje opprettet rundt 1120.

Kirkjubøur bispedømme var først, som resten av Norden, underordnet Hamburg-Bremen erkebispedømme, fra 1104 Lund erkebispedømme. I 1152 ble en egen norsk kirkeprovins opprettet, og Nidaros erkebispedømme ble metropolitanbispedømme for alle bispedømmene i Norge og i de norske skattlandene.

Det fantes ikke noe domkapittel i Kirkjubøur, noe som førte til strid mellom domkapitlene i Nidaros og Bjørgvin om hvem som hadde rett til å velge biskoper der. Nidaroskapitlets valgrett, som metropolitanbispedømme, ble stadfestet ved et forlik i 1297. Frem til 1400-tallet var biskopene stort sett nordmenn.

Ólavskirkjan ble reist på 1200-tallet og fungerte som domkirke. Biskop Erlend startet byggingen av Magnuskatedralen rundt år 1300, men det er uklart om katedralen noen gang ble ferdigstilt.

Da reformasjonen ble gjennomført på Færøyene, ble bispedømmet først videreført innenfor den lutherske dansk-norske statskirken, men i 1557 omgjort til et prosti under Bjørgvin bispedømme (Bergen stift).

## Katolisisme på Færøyene etter bispedømmets opphevelse
Med den siste katolske biskopens avgang i 1538 regnet den katolske kirken bispedømmet som opphevet. Færøyene ble deretter slått til det apostoliske vikariat i nord. Da det apostoliske prefektur Danmark ble utskilt fra vikariatet, ble også Færøyene og Grønland inkludert i prefekturet. Det apostoliske prefektur Danmark ble i 1892 opphøyet til apostolisk vikariat og i 1953 til København bispedømme. På Færøyene har det igjen vært en katolsk menighet siden 1931.

## Biskoper

## Referanser


## Se også
*Færøysk kirkehistorie

## Eksterne lenker
* Den katolske kirke på Færøyene (færøysk, dansk og engelsk)
* «Giga-Catholic Information» om Færøyene (engelsk)
Ny Jord (tidsskrift)

***Ny Jord*** var et dansk tidsskrift, som ble utgitt første gang i 1888. Kun tre bind ble utgitt, det siste i juni 1889.

Tidsskriftet var et *«14 Dags Skrift for Literatur, Videnskab og Kunst»*, og redaktør var den danske journalisten og forfatteren Carl Johan Behrens. Det var et radikalt tidsskrift, og var et samlingssted for unge norske og danske forfattere i tiden omkring 1890.

I tidsskriftets andre bind, i november 1888, ble bl.a. første del av Knut Hamsuns roman *[[Sult (roman)|Sult]] publisert første gang. Dette bindet ble utgitt i 1.500 eksemplarer.

Andre viktige bidragsytere til *Ny Jord* var [[Christian Krohg]], [[Herman Bang]], [[Carl Ewald]], [[August Strindberg]] og [[Gustav Wied]].

==Referanser==
<references/>

==Eksterne lenker==
* [https://web.archive.org/web/20091223204846/http://www.e-poke.dk/ny-jord.asp Litteratursiden – *Ny Jord (1888–1889)'']
Jaime Alguersuari

**Jaime Alguersuari** (uttalt *Heimi Al-gay-shuari*) (født 23. mars 1990 i Barcelona, Spania) er en spansk racerfører. Fra  til  kjørte han i Formel 1 for Toro Rosso-teamet.

## Formel 1
### Toro Rosso (2009-)
**2009**

Han deltok i sitt første Formel 1-løp i Ungarn den 25. juli 2009. Han ble da den yngste Formel 1-sjåføren noensinne, bare 19 år og 125 dager gammel, og slo dermed rekorden til Mike Thackwell, og han ble også den syvende tenåringen som startet i et Grand Prix. Denne rekorden sto frem til den da 17 år gamle Max Verstappen debuterte i Formel 1 i Australias Grand Prix 2015. Alguersuari erstattet franskmannen Sébastien Bourdais i teamet. Toro Rosso-laget uttalte at spanjolen ble valgt som Bourdais' erstatter fordi han var «den mest modne føreren av alle ungguttene i talentprogrammet». Debuten til Alguersuari ble møtt med kritikk fra flere hold, bl.a uttalte Felipe Massa at «Han er altfor ung. Dette blir feil. Da jeg ble Formel 1-fører var jeg bare 20 år.», mens sammenlagtlederen Jenson Button sa «Han kommer helt sikkert til å se mye i speilet, det er sikkert. Men på hans alder kan det ødelegge karrieren hans. Den balanserer på en knivsegg».

I sin første kvalifisering til debuten i Ungarn havnet han på en 20.-plass, og startet med det helt bakerst ved løpets start. Han endte til slutt på en 15.-plass, foran lagkamerat Sébastien Buemi. I Valencia under Europas Grand Prix kvalifiserte Jaime seg på 19.-plass, og fullførte løpet på 16.-plass. De neste fire løpene endte derimot dårlig; Alguersuari måtte bryte samtlige av dem. Han tok så en 14.-plass i Brasil, men endte sesongen med enda et brutt løp i Abu Dhabi.

**2010**

Den 22. januar 2010 ble det klart at Alguersuari skulle fortsette å kjøre for Toro Rosso i 2010.

I 2010-sesongens tredje løp i Malaysia tok Alguersuari sine to første poeng i Formel 1 med en 9.-plass. Det neste poenget tok han på hjemmebane i Barcelona under Spanias Grand Prix med en 10.-plass.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellen:**
: Brøt løpet, men ble klassifisert ettersom han hadde fullført mer enn 90% av løpsdistansen.

## Referanser


## Eksterne lenker
* 
* 
*  Alguersuari's profile page on the Carlin Motorsport website 
*  Alguersuari's career statistics from Driver Database
Thailands herrelandslag i fotball

**Det thailandske herrelandslaget** (thai: ทีมชาติไทย) i fotball har hatt framganger, som inkluderer tredjeplass i *Asian Cup 1972*, deltagelse i sommer-OL ved to anledninger, deltagelse i *Asian Games* fire ganger. Laget  vant *ASEAN Football Championship* (daværende *Tiger Cup*) i 1996, 2000 og 2002.

## Landslagssjefer
*Akira Nishino, per 2021
*Milovan Rajevac, 2017-2019
*Kiatisuk Senamuang, 2013-2017
*Kittiratt Na-Ranong (Han sa opp mars 2008, etter at laget ikke kvalifiserte seg til fotball-VM.)

## Referanser
Polen rundt 2009

**Polen rundt 2009** var den 66. utgaven av Polen rundt og ble arrangert fra 2.-8. august. Rittet startet i Warszawa og ble avsluttet i Kraków. Første etappe, som vanligvis har vært en lagtempo på drøye 4 km, ble i år erstattet med en ordinær fellesstart. 

## Lag

## Etapper
### 1. etappe

*  Offisiell etappesammendrag (pdf)

### 2. etappe

Etappen var veldig flat, med en fjerdekategori stigning på slutten. Før målgang ble det kjørt tre 6.5 km lange runder. km.

*  Offisiell etappesammendrag (pdf)

### 3. etappe

Etappen startet veldig flat, men ble mer kupért mot slutten. Rytterne passerte over en tredjekategori stigning på den 4.6 km lange trasén som ble kjørt flere ganger før målgang.

*  Offisiell etappesammendrag (pdf)

### 4. etappe

I en kaotisk massespurt dro Edvald Boasson Hagen opp spurten for André Greipel. Mens Greipel og Quick Steps Allan Davis kjempet om å ligge på hjulet hans, holdt Boasson Hagen farten helt inn til mål og vant sin første etappeseier i rittet foran lagkameraten Greipel, som senere ble disket etter en protest fra Davis. Han mistet dermed både den gule og blå trøyen til Jürgen Roelandts.

*  Offisiell etappesammendrag (pdf)

### 5. etappe

*  Offisiell etappesammendrag (pdf)

### 6. etappe

Kongeetappen i rittet gikk over 162,2 km og bød på ti førstekategori stigninger. Det hele endte i massespurt der Edvald Boasson Hagen stakk av med sin andre etappeseier i årets ritt.

*  Offisiell etappesammendrag (pdf)

### 7. etappe

*  Offisiell etappesammendrag (pdf)

## Resultater

### Sammenlagt

### Poengkonkurransen

### Klatrekonkurransen

### Spurtkonkurransen

### Lagkonkurransen

## Referanser


## Eksterne lenker
*
Chiang Saen

**Chiang Saen** (thai: เชียงแสน) er et distrikt (amphoe) i den nordlige delen av provinsen Chiang Rai i Thailand. Distriktet ligger ved Mekong-elven, vis-à-vis byen Muang Huay Phueng, i Laos.
Amund Olavsson

**Amund Olavsson** var en norsk katolsk prelat. Han var kannik i Bergen og sogneprest i Manger før kong Frederik I utnevnte ham til biskop i Kirkjubøur på Færøyene i januar 1533. Det er ikke sikkert når reformasjonen nådde Færøyene, men historikerne antar at biskop Amund fratrådte i 1538–1539.

## Referanser
Prinsesse på prøve 2 - Kongelige forviklinger

***Prinsesse på prøve 2 - Kongelige forviklinger*** (originaltittel: ***The Princess Diaries 2: Royal Engagement***) er en amerikansk komedie fra 2004, regissert av Garry Marshall. Den var Chris Pines filmdebut. Filmen var en oppfølger til Prinsesse på prøve fra 2001.

## Handling
Denne historien finner sted fem år etter den første filmen, og prinsesse Mia Thermopolis (spilt av Anne Hathaway) er nå uteksaminert fra Princeton University. HUn kommer deretter hjem til det lille kongedømmet Genovia, og fortsetter sine leksjoner i å bli prinsesse. Hun fyller 21 år, og forsøker å finne en passende ektemann. Hun møter en flott ung herremann ved navn Nicholas, og de to blir gjensidig tiltrukket. Det finnes imidlertid en tronpretendent: Viscount Mabrey (spilt av John Rhys-Davies) ønsker at hans brorsønn Nicholas (Chris Pine) skal overta tronen og henviser til en lov som sier at en kronprinsesse må gifte seg innen hun kan overta tronen. Parlamentet gir derfor Mia tretti dager på å gifte seg.

Hennes beste venninne, Lilly Moscovitz, overrasker henne med et besøk. Sammen ser de gjennom potensielle ektemenn, og Mia velger til slutt Andrew Jacoby - hertugen av Kenilworth. Noen få dager senere er de forlovet. Men viscount Mabrey planlegger at Nicholas skal forføre Mia, slik at forlovelsen hennes med Andew Jacoby kommer til å mislykkes før hun rekker å gifte seg med ham.

*Gènovia* er et fiktivt land i filmene *[[Prinsesse på prøve]]* og *Prinsesse på prøve 2*. Landet er et monarki, og skal ligge mellom Spania og Frankrike. Hovedstaden heter Pyrus, og kjente monarker er kong Rupert, dronning Clarisse og dronning Amelia.

## Rolleliste
* Anne Hathaway som prinsesse Mia Thermopolis Renaldi
* Julie Andrews som dronning Clarisse Renaldi
* Héctor Elizondo som Joe
* John Rhys-Davies som Viscount Mabrey
* Heather Matarazzo som Lilly Moscovitz
* Chris Pine som Nicholas Devereaux
* Callum Blue som Andrew Jacoby
* Raven-Symoné som prinsesse Asana
* Kathleen Marshall som Charlotte Kutaway
* Jonny Blu som «Miracles Happen»-sangeren
* Tom Poston som lord Palimore

## Referanser


## Eksterne lenker
* 
*
Yazoo

**Yazoo** var en indianernasjon i USA, som hadde sitt opprinnelige hjemsted i delstaten Mississippi. Yazoo-indianerne levde i historisk tid rundt Yazoo-elven som fikk deres navn av den franske oppdageren La Salle i 1682.
Tony Carey

**Antony Laurence «Tony» Carey** (født 16. oktober 1953 i Turlock i California) er en amerikansk keyboardist, mest kjent for sin tid som medlem av hard rock-bandet Rainbow fra 1975 til 1977. Etter tiden i Rainbow fortsatte han som soloartist, samtidig som han samarbeidet med andre artister i forskjellige prosjekter. Et av de mest profilerte prosjektene er Planet P Project, et progressiv rock-band som har gitt ut totalt fem album. Carey var også medlem av bandet Over the Rainbow, som holder konserter der de spiller gamle Rainbow-låter.

## Diskografi
### Med Rainbow
* 1976  *[[Rising (Rainbow-album)|Rising]]*
* 1977  *[[On Stage (Rainbow-album)|On Stage]]*

### Solo og prosjekter
* 1982  *Yellow Power*  
* 1982  *In the Absence of the Cat* 
* 1982  *I Won't Be Home Tonight/Selftitled* 
* 1982  *Explorer*   
* 1982  *Heaven*  
* 1982  *No Human*   
* 1983  *Planet P* (med Planet P Project)
* 1984  *Pink World*   (med Planet P Project)  
* 1984  *Some Tough City*  
* 1984  *T.C.P.*    
* 1985  *Blue Highway*  
* 1987  *Bedtime Story*   
* 1988  *Wilder Westen Inclusive*  
* 1989  *The Story So Far*   (samlealbum)
* 1989  *For You*
* 1990  *Storyville*
* 1992  *The Long Road*
* 1993  *For You*   (samlealbum)
* 1993  *Rare Tracks*   (samlealbum)
* 1994  *Cold War Kids*
* 1997  *A Fine, Fine Day*   (samlealbum)
* 1997  *Storyville*   (samlealbum)
* 1999  *The Boystown Tapes*  
* 1999  *Gefangen im Jemen*   
* 2000  *Retrospective 1982-1999*   (samlealbum)
* 2003  *Go Out Dancing Part 1 "1931"* (med Planet P Project)
* 2004  *Islands and Deserts*
* 2006  *Just Ballads*   (samlealbum)  
* 2006  *The Voyager Files*    
* 2006  *Live in Sweden 2006 – Volume 1*
* 2007  *The Complete Chiliout Collection 2006*    
* 2008  *Go Out Dancing Part 2 "Levittown"* (med Planet P Project) 
* 2008  *A Lonely Life – The Anthology*   (samlealbum)
* 2008  *Only The Young Died Good*   (samlealbum)
* 2008  *The New Machine*  
* 2008  *Roundup – The Ones That Got Away*    
* 2009  *Live in Sweden Volume 2*
* 2009  *Fade to Black*  (med Evil Masquerade)
* 2009  *Go Out Dancing Part 3 "Out in the Rain"* (med Planet P Project) 
* 2009  *Christmas Hymns*
* 2010  *Stanislaus County Kid*

## Referanser


## Eksterne lenker
* 
* 
* 
*
Knife River

**Knife River** er en elv i delstaten Nord-Dakota i USA, og en sideelv til Missouri River. Den er 193 km lang, med utspring i Killdear Mountains i Billings county, i den østlige enden av nasjonalparken Little Missouri National Grassland. Knife River renner ut i Missouri like sør for den oppdemmede Lake Sakakawea.

Knife er den engelske oversettelsen av *couteau*, som igjen er den franske oversettelsen av det opprinnelige navnet til det amerikanske urfolket i regionen.

Elven flommer konsekvent etter vårsmelting (ofte så høy som 10 000 kubikkfot per sekund), men er to til tre størrelser lavere i sommermånedene. Sammenløpet av elven, nær Stanton i Nord-Dakota, ble stort sett blokkert av sand etter flommen i elven Missour i 2011, men det ble bygd en ny kanal i løpet av sommeren 2012. Ved Hazen i Nord-Dakota er elvens utslipp i gjennomsnitt 171 kubikkfot per sekund.

Ved munningen ved  Missouri er det historiske minnesmerket *Knife River Indian Villages National Historic Site*. Minnesmerket består av et stort område med bygninger og forskjellige  utstillinger til minne av de mandan- og hidatsaindianere som bodde på stedet frem til den store kopperepidemien i 1837.

## Referanser
Bob Daisley

**Robert John «Bob» Daisley** (født 13. februar 1950 i Sydney) er en australsk bassist og låtskriver.

Han er mest kjent for sin tid som medlem av hard rock-bandene Rainbow, Uriah Heep og Black Sabbath samt sitt samarbeid med artister som blant andre Gary Moore og Ozzy Osbourne.   

## Diskografi
**Med Kahvas Jute:**
* 1970 *Wide Open*  
* 2006 *Then Again (Live at the Basement)* (konsertalbum)
**Med Chicken Shack:**
* 1972 *Unlucky Boy*  
**Med Mungo Jerry:**
* 1974 *Long Legged Woman Dressed in Black* 
**Med Widowmaker**
* 1976 *Widowmaker*  
* 1977 *Too Late to Cry* 
* 2002 *Straight Faced Fighter* (samlealbum)
**Med [[Rainbow (britisk band)|Rainbow]]:**
* 1978 *[[Long Live Rock 'n' Roll]]*  
* 1984 *[[Finyl Vinyl]]* (samlealbum)
* 1977 *[[Live in Munich 1977|Live in Germany 1977]]* (konsertalbum)
**Med [[Ozzy Osbourne]]:**
* 1980 *[[Blizzard of Ozz]]*  
* 1981 *[[Diary of a Madman]]*  
* 1983 *[[Bark at the Moon]]*  
* 1984 *[[The Ultimate Sin]]*  
* 1988 *[[No Rest for the Wicked]]*  
* 1991 *[[No More Tears]]*  
**Med [[Uriah Heep]]:**
* 1982 *Abominog*  
* 1983 *Head First*
* 1996 *Time of Revelation*  
**Med [[Gary Moore]]:**
* 1984 *Victims of the Future* 
* 1985 *Run for Cover* 
* 1987 *Wild Frontier* 
* 1988 *After the War* 
* 1990 *Still Got the Blues* 
* 1992 *After Hours* 
* 2004 *Power of the Blues* 
* 2006 *The Platinum Collection* (samlealbum)
**Med [[Black Sabbath]]:** 
* 1987 *[[The Eternal Idol]]*  
**Med The Hoochie Coochie Men:**
* 2001 *The Hoochie Coochie Men*  
* 2003 *Live at the Basement* (konsertalbum med Jon Lord)
* 2007 *Danger. Whitemen Dancing* (med Jon Lord)
**Med Living Loud:**
* 2003 *Living Loud*  
* 2005 *Live in Sydney 2004* (konsertalbum)

## Referanser


## Eksterne lenker
* 
* 
* 
* 
* Living Loud
* The Hoochie Coochie Men
Minnehaha (elv)

**Minnehaha Creek** er en sideelv til Mississippi-elva i byen Minneapolis, Minnesota. Elva er 35 km lang og forbinder en rekke grytehullsjøer i det sørvestre Minneapolis med Mississippi-elva. Utspringet er like nord for Fort Snelling hvor Minnesota-elva renner sammen med Mississippi.

Minnehaha er en smal elv som skaper en grønn lunge med større innsjøer og godt bevart elveløp (Minnehaha Parkway) i det sørlige Minneapolis. De største sjøene er (fra vest) Lake Minnetonka, Libb's Lake, Lake of the Isles, Lake Calhoun, Lake Harriet, Lake Nokomis og Lake Hiawatha, sistnevnte to innsjøer henger nesten sammen og ligger bare 2 km vest for utløpet i Mississippi.

Elven er kjent for den 16 meter høye fossen *Minnehaha Falls*.
Little Missouri (elv)

**Little Missouri River** er en elv i det nordlige USA, og en sideelv til Missouri River. Den er 901 km lang, med utspring i Crook county i Wyoming. Elven renner nordover et kort stykke gjennom den sørøstligste fliken av Montana, deretter den nordvestlige fliken av Sør-Dakota, før den gjør hovedløpet i Nord-Dakota. I den nordøstlige delev an elven ligger nasjonalparkene Theodore Roosewelt National Park og Little Missouri National Grassland (4&nbsp;140 km²). Little Missouri River renner ut i Missouri i den oppdemmede Lake Sakakawea.

Elvas nedslagsfelt er 4&nbsp;750 kvadrat-miles, eller om lag 13&nbsp;000 km². 

## Referanser


## Eksterne lenker
*Wyoming State River Plan: Little Missouri River
*The Lewis and Clark Trail: The Little Missouri River
*National Park Service: North Dakota Segments
Rainy River

**Rainy River** er en elv langs grensen mellom Minnesota i det nordlige USA, og delstaten Ontario i Canada. Den løper fra innsjøen Rainy Lake og munner ut i Lake of the Woods lengre vest. Lengst øst, ved utspringet fra Rainy Lake, ligger byene International Falls (Minnesota) og Fort Frances (Ontario). Elven er 137 kilometer lang, og i den østlige delen rundt Rainy Lake starter nasjonalparken Voyageurs National Park.

Rainy River hadde stor økonomisk betydning fra 1700-tallet, da franske og senere britiske pelshandlere etablerte stasjoner og fort langs elven.
David Rosenthal

**David Rosenthal** (født 1961) er en amerikansk keyboardist, plateprodusent og låtskriver, mest kjent for sin tid som medlem av hard rock-bandet Rainbow, og som studiomusiker og turnémusiker for artister som blant andre Billy Joel, Bruce Springsteen, Elton John, Enrique Iglesias, Robert Palmer, Steve Vai, Cyndi Lauper, Yngwie Malmsteen, Whitesnake, Roger Glover, Little Steven og Happy The Man. Han er utdannet ved Berklee College of Music, hvor han også tidvis holder leksjoner.

## Diskografi
**Med Rainbow**
* 1982 *[[Straight Between the Eyes]]*
* 1983 *[[Bent out of Shape]]*
* 1986 *[[Finyl Vinyl]]*
* 1997 *The Very Best of Rainbow*
* 2000 *20th Century Masters – The Millennium Collection: The Best of Rainbow*
**Med Roger Glover**
* 1984 *Mask*
**Med Whitesnake**
* 1989 *[[Slip of the Tongue]]*
**Med Steve Vai**
* 1990 *[[Passion and Warfare]]*
**Med Red Dawn**
* 1993 *Never Say Surrender*
**Med Billy Joel**
* 1994 *A Voyage on the River of Dreams*
* 1997 *Greatest Hits Volume III*
* 1997 *The Complete Hits Collection, 1973-1997*
* 2000 *2000 Years: The Millennium Concert*
* 2005 *My Lives*
* 2006 *12 Gardens Live*
**Med Dream Theater**
* 1995 *A Change of Seasons*
**Med Good Rats**
* 1996 *Tasty Seconds*
**Med Yngwie Malmsteen**
* 1997 *Inspiration*
* 1998 *Millennium Concerto Suite*
* 2002 *Millennium Concerto Suite Live with the New Japan Philharmonic*
**Med Niji-Densetsu**
* 1998 *Niji-Densetsu*
**Med Departure**
* 1998 *Departure*
**Med Vinnie Moore**
* 2001 *Defying Gravity*

## Eksterne lenker
* 
*
Bobby Rondinelli

**Robert «Bobby» Rondinelli** (født 27. juli 1955 i Brooklyn i New York) er en amerikansk trommeslager, mest kjent som tidligere medlem av hard rock-bandene Blue Öyster Cult, Rainbow, Quiet Riot og Black Sabbath. I 1983 og 1984 spilte Rondinelli inn trommesporet på albumet *[[Love at First Sting]]* med Scorpions da Herman Rarebell midlertidig sluttet i bandet. 

Rondinelli er per 2010 trommeslager i Rainbow-coverbandet Over the Rainbow.

## Diskografi
**Med Rainbow**
* 1981 *[[Difficult to Cure]]* 
* 1982 *[[Straight Between the Eyes]]*  
* 1986 *[[Finyl Vinyl]]*  (Rondinelli spiller på enkelte av låtene)
**Med Scorpions**
* 1984 *[[Love at First Sting]]* (ukreditert)
**Med Quiet Riot**
* 1993 *Terrified* 
**Med Black Sabbath**
* 1994 *Cross Purposes* 
* 1994 *Cross Purposes Live* 
**Med Sun Red Sun**
* 1995 *Sun Red Sun*  
* 1999 *Lost Tracks*  
* 2000 *Sunset*  
**Med Rondinelli**
* 1985 *Wardance* 
* 2002 *Our Cross, Our Sins* 
**Med Blue Öyster Cult**
* 1998 *Heaven Forbid*  
* 2001 *Curse of the Hidden Mirror*
* 2002 *A Long Day's Night*  
**Med Riot**
* 2002 *Through the Storm * 

## Eksterne lenker
* 
* 
* 
*  Black Sabbath fan-nettsted
Rainy Lake

**Rainy Lake** (fransk: *Lac à la Pluie*) er en innsjø som danner grense mellom Minnesota i det nordlige USA, og delstaten Ontario i Canada. Arealet er 850 km², og nesten hele arealet samt skogsområder omkring er vernet – på amerikansk side gjennom nasjonalparken Voyageurs National Park. Grenseelven Rainy River løper fra innsjøen vestover og munner ut i Lake of the Woods lengre vest. Ved utspringet av elven ligger byene International Falls (Minnesota) og Fort Frances (Ontario).

Rainy Lake og Rainy River hadde stor økonomisk betydning fra 1700-tallet, da franske og senere britiske pelshandlere etablerte stasjoner og fort langs innsjøen og den umiddelbare strekningen av elven.

## Referanser


## Eksterne lenker
*
Winnipegosis

**Winnipegosis** er en av de største innsjøene i Canada, og ligger sentralt i delstaten Manitoba 300 km nordvest for storbyen Winnipeg. Winnipegosis har et areal på 5&nbsp;370 km², og er den 11. største innsjøen i landet. Det selvstendige nedbørområdet (innenfor Winnipeg-bekkenet) er på 49&nbsp;825 km².

Winnipegosis er i likhet med den nærliggende Winnipegsjøen i vest, svært grunn. I og etter istiden inngikk bekkenet i en langt større innsjø – Lake Agassiz. Winnipegosis er svært langstrakt og smal, hele 240 km lang. Den er den nest største av en gruppe innsjøer som henger sammen via elveløp, størst er Winnipegsjøen mens Manitobasjøen er noe mindre.

Elvene Waterhen og Dauphin forsyner vann fra  Winnipegosis og Manitobasjøen til Winnipegsjøen.

## Referanser


## Eksterne lenker
*
Manitobasjøen

**Manitobasjøen** er en innsjø i det sentrale Canada. Den ligger sentralt i delstaten Manitoba 75 km nordvest for storbyen Winnipeg. Innsjøen har et areal på 4&nbsp;624 km², og er regulert for å kontrollere oversvømmelse og vannstand. I og etter istiden inngikk bekkenet i en langt større innsjø – Lake Agassiz. Sjøen er svært langstrakt og smal, og er den minste av en gruppe innsjøer som henges sammen via elvesystemet til elva Dauphin. Størst er Winnipegsjøen mens Winnipegosis i nord er litt større enn Manitobasjøen målt i areal.

Via elvene Waterhen og Fairford fra henholdsvis Winnipegosis og Manitobasjøen renner Dauphin ut i Winnipegsjøen.

## Referanser


## Eksterne lenker
*
Einersjøen

**Einersjøen** (engelsk: *Cedar Lake*) er en innsjø i det sentrale Canada, og ligger sentralt i delstaten Manitoba like nordvest for den store innsjøen Lake Winnipeg. Innsjøen har et areal på 1&nbsp;320 km², og er regulert ved byen Grand Rapids i øst for å kontrollere oversvømmelse og vannstand. Her er det installert Grand Rapids vannkraftverk som utnytter vannkraften i oppdemmingen. I og etter istiden inngikk bekkenet i en langt større innsjø – Lake Agassiz. 

Elven Saskatchewan forsyner vann til Einersjøen og derfra videre østover (regulert) til Winnipegsjøen.

## Referanser


## Eksterne lenker
*
Skogsjøen

**Skogsjøen** (engelsk: **', [[fransk]]: **', ojibwa: **) er en innsjø på grensen mellom delstaten Minnesota i det nordlige USA og provinsene Manitoba og Ontario i Canada. Arealet er 4&nbsp;168 km², og innsjøen ligger hovedsakelig på kanadisk side. En liten eksklave på vestbredden av sjøen tilhører Minnesota, men er kommunikasjonsmessig avskåret fra resten av USA; den kan bare nås via selve innsjøen eller landveien via Canada. Denne eksklaven er forøvrig det nordligste punktet innenfor *the lower 48*, USAs stater når Alaska og Hawaii er fraregnet.

Grenseelven Rainy River renner vestover inn i innsjøen, den kommer fra grensesjøen Rainy Lake lengre øst. Skogsjøen har selv avløp nordover via elven Winnipeg og inn i Winnipegsjøen.

Skogsjøen og Rainy River hadde stor økonomisk betydning fra 1700-tallet, da franske og senere britiske pelshandlere etablerte stasjoner langs innsjøen. 

## Referanser


## Eksterne lenker
*
David Stone (keyboardist)

**David Stone** (født **Michael David Stoyanoff** i 1953 i Toronto) er en canadisk keyboardist, mest kjent som medlem av hard rock-bandet Rainbow i 1977–1978. Han var med på innspillingen av bandets album *[[Long Live Rock 'n' Roll]]* i 1978.

Stone var også medlem av de relativt ukjente canadiske bandene *Symphonic Slam*, *Solo Flight* og *BB Gabor*.

## Eksterne lenker
*
Mikal Setsaas

**Mikal Setsaas** (født 8. februar 1838 på Setsaas i Selbu, død 8. juli 1911) var en norsk gårdbruker, underoffiser og politiker (V). Han var ordfører i Hegra fra 1890 til 1893, senere medlem av herredsstyret og formannskapet i Selbu.

## Biografi
Mikal Setsaas var eldste sønn av Christen Setsaas og hustru Sigrid Olsdatter Setsaas, født som den første av ti søsken. Han var gift med Brynhild Aftreth. De hadde 9 barn. Han delte farsgården Setsaas i Selbu med sin bror Ole og overtok halvparten Setsaas østre efter den offentlige delingen våren 1894. Men brødrene hadde drevet hver sin halvpart i noen år forut for delingen. Bygningene ble bygget opp på nye tufter på Odden der gården i dag ligger. Han drev gården i perioden 1893–1903 da sønnen Johan Setsaas overtok og drev gården frem til 1915, da broren Nikolay Setsaas overtok. Han drev gården frem til 1946, da hans sønn Mikal Setsaas overtok.

Mikal Setsaas døde lørdag 8. juli 1911 etter et lengre tids sykeleie.

## Offentlig liv
Mikal Setsaas ble utdannet ved «Underofficersskolen i Trondhjem» og var trolig den første fra Selbu som gjennomgikk denne utdannelsen. Han holdt rangen furer før han tok avskjed med det militære og ble bruksbestyrer på Mustgodset i Hegra. I 1897 ble han innvalgt i Selbu herredstyre og var medlem av dette i 6 år. Han kom inn i ligningskommissionen, herredsstyret og formannskapet.

## Referanser


## Eksterne lenker
* http://www.setsaas.net
Assiniboine (elv)

**Assiniboine River** (fransk: *rivière Assiniboine*) er en elv i delstatene Saskatchewan og Manitoba i Canada. Den er 1&nbsp;070 km lang, og renner i storbyen Winnipeg sammen med den 877 km lange Red River og derfra videre ut i Winnipegsjøen. Assiniboine har en sørlig sideelv – Souris – som renner innom delstanen Nord-Dakota i USA. En betydelig del av Assiniboines utvidede nedbørsområde ligger således i USA. i alt er nedbørsområdet på 187&nbsp;200 km².

Elven har navn etter indianernasjonen Assiniboine. Største by ved elven er Winnipeg ved enden der den løper sammen med Red River, men i utspringsområdet helt i vest ligger også storbyen Regina i Saskatchewan.

## Referanser
Finlay

**Finlay** kan blant annet peke til: 

* Finlay (elv), en elv i Canada. 
* Finlay (navn), et engelsk manns- og etternavn.
* Dave Finlay, deltager blant annet i WrestleMania og WWE Smackdown under aliaset «Finlay».
Winnipegsjøen

**Winnipegsjøen** er en av de største innsjøene i Canada og ligger sentralt i provinsen Manitoba litt nord for storbyen Winnipeg. Lake Winnipeg har et areal på 24&nbsp;514 km² og er den femte største innsjøen i landet og den 11. største i verden. Winnipegsjøen er svært grunn, i gjennomsnitt bare 12 meter dyp. Innsjøens nedbørsområde er om lag 984&nbsp;200 km² stort, dvs. tre ganger større enn Norges fastland. I og etter istiden inngikk bekkenet i en langt større innsjø – Lake Agassiz.

## Historie
Før jernbanen ble utbygd i 1870-årene var hele vannsystemet i nedbørsområdet en svært viktig ferdselsåre. Winnipegsjøen var via landoverganger (*portages*) et knutepunkt for ferdsel på vannveiene mellom Lake Superior, Hudson Bay og pelshandlerområdene i nedbørsområdet. Hudson's Bay Company hadde fort og handelsstasjoner for pelshandelen på 1800-tallet.

## Tilløp og utløp
Fra vest:
*Saskatchewan via Cedar Lake.
*Dauphin River via Lake Manitoba og Lake Winnipegosis.
Fra sør: 
*Red River inkl. Assiniboine.
Fra sørøst:
*Winnipeg – drenerer Lake of the Woods og Rainy fra Rainy Lake.
Fra øst: 
*Bloodvein River
*Poplar River
*Manigotagan River.

Winnipegsjøen brukes som reservoar for kraftproduksjonen til selskapet Manitoba Hydro. Avrenningen er via Nelson River til Hudson Bay i nordøst.

## Referanser


## Eksterne lenker
*